— 30 — 



Senatore H. J. Merck, quippe Commissario senatus, ut vocant, 

 sollemniter traditum accepi, eo consilio, ut pro meo ipsius ar- 

 bitrio, optima fide ac peritia, botanicum bortum instruerem. 



Statim convehebantur varia terrae genera variis botanici 

 horti stirpibus ac herbis utilia et necessaria ; designabatur situs 

 et magnitudo arearum, viarum, semitarum, verbo, omnis ordo 

 et compages rerum hortensium ante descriptarum. Prima tunc 

 arbor vastissimo in campo mea manu plantata est d. 6. No- 

 vembris 1821 ; ejusdem mensis d. 10 plantae in suburbano 

 educatae novum in hortum transferri, et d. 21 novae aedes modo 

 exaedificatae ab hortulano habitari coeptae sunt. 



Priori jam tempore actum fuerat de futuris instituti condi- 

 tionibus rationibusque ab omni parte stabiliendis : de quibus 

 quid ego sentirem, quum Amplissimus Senator Hasse per lit- 

 teras d. 7. Martii 1821 ex me quaesivisset , ei d. 9. ejusdem 

 mensis meam animi sententiam accuratissime exposui. Optavi 

 nimirum, ut hortus botanicus, quem parari placuisset, nume- 

 raretur in puhlicis institutis , atque adscriberetur et par pone- 

 retur ceteris litterarum praesidiis, imprimis ut cum Gymnasio 

 academico conjungeretur. Sed frustra optavi: Senator enim 

 cui res transigenda erat, in constituendis instituti rationibus 

 Senatus consulto d. d. 4. Junii 1821 tamquam unico agendi 

 fundamento nitendum censuit. 



Constitutum est igitur, quod et priori Senatus consulto 

 et posteriori d. d. 22. Martii 1822 consentaneuni esset; 



